le roman d’ Aspremont. 31 
et si li dites qu'il ne s’esmait noient: 
car ci paien vont moult afebloiant.” 
et cıl responent “tol A vosti'e commant.” 
Cil s’en tornerent ä coilte d’esperon 
qui de Girart ont la quemandoison ; 
vienent A Karle le pas et le troton. 
salue l’ont; si l’ont mis & reson. 
“diex beneie l’empereor Karlon. 
de part Girart un present li feson 
de l’estandart au riche roı Hiamon. 
paien affoiblent; nos n’auon se bien non.” 
“he dex” dist Karles, “par ta beneicon 
gardez Girart de mort "et de prison. 
baron” dist Karles, “entendez ma reson. 
saluez moi Girart le Borguengnon, 
et si li dites que nos l’en mercion. 
se dex ce donne par sa beneicon 
que ge repaire en France ä Monloon, 
ge l’en rendrai tres bien le guerredon.” 
li mes l’entendent; merueilles li fu bon. 
“sire” font il, “a vo conge iron.” 
“affant” dit Karles, “a dieu beneicon, 
qu’i vos garise el Girart le baron.” 
et cil retornent ariere A& la tencon, 
ou Hiamont iert A la deffension. 
de l’estandart ne seit ne ce ne non: 
quant le saura, moult iert en grant fricon. 
Durendart tint, et fet grant marvison. 
fiert sor Francois en guise de felon; 
tant en ocit, n'est se merueille non. 
ce ior a fet dolent maint bon baron. 
par la batalle vet poignant de randon. 
un Franc encontre, qui fu ne de Loon. 
de Durendart, don ä or est li pont, 
l’a porfendu desiqu'einz el menton. 
fiert ca et la si comme deuez hon. 
eui il consuit, n’a mestier de poison. 
A grant meruelle fu Hiamon bien armez; 
tint Durendart, don li pont fu dorez. 
Triamodes l’en a aresone. 
“par foi, Hiamont, trop par as mal erre 
quant sanz ton pere les A Karlon melle. 
ä moult grant blame voir vos sera torne: 
car ci Francois ne sunt mie emprute. 
bien nos chalengent la lor grant herite. 
ia ci damages n'en iert mes reslore. 
perdu auez du mieuz de vo barne. 
et car soit ore vostre olifant sone. 
li rois l'orra A Rise la cite; 
secora vos: la n’en iert Lrestorne. 
ou se ce non, mal sommes atorne.” 
Hiamont l’entent; si l’en a regarde. 
“Triamodes” respont par grant fierte, 
“par Mahon, oncles, il est bien auer& 
quant que Balant m’a dit et deuise. 
vos vos solez vauter em mon regne, 
qui vos auroit outre la mer passe, 
se vos trouiez Karlon en champ mesle, 
por vo cor seul le m’auriez liure. 
mauuesement le m’auez auere, 
qui dites qu’aie mon olifant sone. 
vos et li autre m’auez mal enchante, 
qui prametez ou n’auez poeste. 
mes s’en Aufrique sui james retorne, 
et vos et il seront desherite. 
j’ai pieca A Mahomet voe, 
ja por Francois n'i ara cor sone. 
ia voir n'istra mon ami reproue 
qu’on en ma uie aie fet mauestE.” 
es un paien cerant tot abriue. 
de son escu out un quartier cop&, 
de son hauberc ot un pan descire. 
le sanc li iest tres parmi le coste. 
sa regne est route et le fust troncone. 
forment pert bien qu’en estor out este. 
ou voit Hiamont, si l’en a escrie. 
“que vos diroie? tuit sunt desbarete. 
vostre estandart en ont 0 eus men&, 
et si l'’ont ia & Karlon presente.” 
Hiamon l’entent;; si l’en a regarde; 
de mautalent a tot le sens mu£. 
“tes toi” dit il, “lechierres nature. 
ce n’est pas voir que tu m’as ci conle, 
que Francois aient si fetlement oure: 
car s’il estoient de fin acier trempe, 
n’auroient il enuers moi poest£. 
eil A qui (’ai mon estandart liure, 
le me rendront par Mahomet mon de.” 
et cil respont “c'est Lres tot trespase; 
de l’estandart vos ont il deliure. 
rois Maargons s’en est fuiant torne, 
ei Esperans est en apres ale.” 
